**หลักเกณฑ์การพิจารณาให้ทุนสนับสนุนแพทย์ประจำบ้าน (Resident) และแพทย์ประจำบ้าน ต่อยอด (Fellow) ในการเดินทางไปฝึกอบรม ณ สถาบันต่างประเทศ โดยมีคุณสมบัติดังต่อไปนี้**

1. เป็นแพทย์ประจำบ้าน (Resident) และแพทย์ประจำบ้านต่อยอด (Fellow) ในหลักสูตรที่ได้รับการรับรองจากแพทยสภา ราชวิทยาลัย หรือ องค์กรวิชาชีพ ที่เข้ารับการฝึกอบรมที่คณะแพทยศาสตร์โรงพยาบาลรามาธิบดี มีระยะเวลาฝึกอบรมไม่น้อยกว่า 1 ปี และเป็นผู้ที่กำลังฝึกอบรมในคณะฯ ในช่วงที่ขอรับทุน โดยมีระยะเวลาปฏิบัติงานมาแล้ว 12 เดือนนับถึงวันเดินทางสำหรับแพทย์ประจำบ้าน (Resident) และมีระยะเวลาปฏิบัติงานมาแล้ว 6 เดือนนับถึงวันเดินทางสำหรับแพทย์ประจำบ้านต่อยอด (Fellow)
2. เป็นผู้มีความประพฤติดีและมีผลการประเมินการปฏิบัติงานระหว่างการฝึกอบรมในเกณฑ์**ดีเยี่ยม**เท่านั้น โดยได้รับการรับรองจากหัวหน้าภาควิชาผู้รับผิดชอบการฝึกอบรม
3. ต้องสอบผ่านเกณฑ์ภาษาอังกฤษในช่วงเวลา 2 ปี นับจนถึงวันยื่นใบสมัครตามที่คณะกรรมการพิจารณาทุนฯ เห็นชอบได้แก่  **TOEFL ITP, TOEFL iBT, IELTS, CU -TEP, USMLE, MU GRAD/MU GRAD Plus**
4. รายละเอียด ดังนี้

|  |  |
| --- | --- |
| การสอบภาษาอังกฤษ | คะแนน |
| * **TOEFL ITP** | **≥ 550** |
| * **TOEFL iBT** | **≥ 79** |
| * **IELTS** | **≥ 6.5** |
| * **CU -TEP** | **≥ 80** |
| * **MU-GRAD** | **≥ 83** |
| * **MU GRAD Plus** | **≥ 70** |
| * **USMLE** | **สอบผ่านแล้ว** |

1. ช่วงเวลาที่เข้ารับการศึกษาอบรมในสถาบันนั้นต้องไม่น้อยกว่า 1 เดือน แต่ไม่เกิน 2 เดือน กรณีไปศึกษาดูงานมากกว่า 1 สถาบัน อย่างน้อย 1 สถาบัน ต้องมีระยะเวลาศึกษาดูงานไม่ต่ำกว่า 4 สัปดาห์ ทั้งนี้กรณีดูงาน 2 แห่ง ภายใต้สังกัดมหาวิทยาลัยเดียวกันให้นับรวมเป็น 1 สถาบัน
2. ผู้เสนอขอรับทุนมีสิทธิ์สมัครขอรับทุนได้เพียง 1 ครั้ง ตลอดระยะเวลาการฝึกอบรม
3. ต้องได้รับการตอบรับจากสถาบันที่จะรับเข้าฝึกการอบรม
4. ผู้ขอรับทุนต้องดำเนินการและส่งใบสมัครทุนฯ ไม่น้อยกว่า 1 เดือน ก่อนรอบการพิจารณาทุนฯ และต้อง

กำหนดการเดินทางหลังจากการประกาศอนุมัติทุนในรอบที่ส่งใบสมัครเท่านั้น **(ต้องได้รับการพิจารณาก่อนการ**

**เดินทาง)**

**กำหนดการหมดเวลายื่นใบสมัครเพื่อขอรับทุนและกำหนดผลการพิจาณาดังนี้**

|  |  |  |
| --- | --- | --- |
| รอบที่ 1 | วันที่ 10 ธันวาคม ของทุกปี | ภายในวันที่ 15 ของเดือนถัดไป |
| รอบที่ 2 | วันที่ 10 มีนาคม ของทุกปี | ภายในวันที่ 15 ของเดือนถัดไป |
| รอบที่ 3 | วันที่ 10 มิถุนายน ของทุกปี | ภายในวันที่ 15 ของเดือนถัดไป |
| รอบที่ 4 | วันที่ 10 กันยายน ของทุกปี | ภายในวันที่ 15 ของเดือนถัดไป |

ฉบับปรับปรุงแก้ไข 20 เมษายน 2563